तीसरी लाइन बिछने से ट्रेनों की रफ्तार धीमी, ट्रेनें लेट
इटारसी | दिल्ली में कड़ाके की ठंड और भोपाल में तीसरी लाइन का काम चलने से कई ट्रेनों की रफ्तार पर इसका सीधा असर पड़ा है। गुरुवार को भोपाल से आने और जाने वाली कई ट्रेनें निर्धारित समय से घंटों लेट इटारसी पहुंची। प्लेटफार्म एक से लेकर सात तक सभी प्लेटफार्म पर यात्रियों की भीड़भाड़ रही। मुंबई में रहने वाले रविश कुमार परिवार के साथ मंुबई जा रहे थे। इटारसी से उनका 11016 गोरखपुर-एलटीटी कुशीनगर एक्सप्रेस में रिजर्वेशन था। गोरखपुर एक्सप्रेस निर्धारित समय 1.50 बजे से 3 घंटे लेट आई।
यह ट्रेनें रही लेट : 12616 नई दिल्ली-चैन्नई जीटी एक्सप्रेस सुबह 7.15 बजे से ढाई घंटे लेट रही। 11072 बनारस से चलकर मुंबई जाने वाली कामायनी एक्सप्रेस सुबह 9.25 बजे से 6 घंटे लेट थी। 11058 अमृतसर से मुंबई जाने वाली पठानकोट एक्सप्रेस दोपहर 1.20 बजे से 1 घंटे 15 मिनट लेट आई।
छिंदवाड़ा से चलकर दिल्ली सराय रोहिल्ला जाने वाली 14623 पातालकोट एक्सप्रेस 2.55 बजे से 2 घंटा 30 मिनट लेट थी। 12321 हावड़ा मेल अपने निर्धारित रात 10.15 बजे से 6 घंटे लेट थी। 12670 छपरा-चैन्नई 2.25 बजे से 1 घंटा 15 मिनट लेट आई। ट्रेनों के लेट होने से यात्रियों को वेटिग रुम और प्लेटफार्म पर ही बैठकर घंटों तक ट्रेन का इंतजार करना पड़ा।
रेलवे की तीसरी लाइन
hin_Deva hin_Deva hin_Deva hin_Deva awa_Deva